CELEX: 32017D1780
Language: sk
Date: 2017-09-18 00:00:00
Title: Rozhodnutie Politického a bezpečnostného výboru (SZBP) 2017/1780 z 18. septembra 2017 o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2017)

30.9.2017   
            
            
               SK
            
            
               Úradný vestník Európskej únie
            
            
               L 253/37
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1780
   z 18. septembra 2017
   o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 7 ods. 1,
   keďže:
   
               (1)
            
            
               Podľa rozhodnutia 2014/219/SZBP je Politický a bezpečnostný výbor (PBV) v súlade s článkom 38 tretím odsekom zmluvy poverený prijímať príslušné rozhodnutia na účely politickej kontroly a strategického riadenia misie EUCAP Sahel Mali vrátane rozhodnutia o vymenovaní vedúceho misie.
            
         
               (2)
            
            
               PBV prijal 26. mája 2014 rozhodnutie EUCAP Sahel Mali/1/2014 (2), ktorým sa pán Albrecht CONZE vymenoval za vedúceho misie EUCAP Sahel Mali na obdobie od 26. mája 2014 do 14. januára 2015.
            
         
               (3)
            
            
               Mandát pána Albrechta CONZEHO ako vedúceho misie EUCAP Sahel Mali sa predĺžil niekoľkokrát, naposledy rozhodnutím PBV EUCAP Sahel Mali/2/2016 (3), ktorý predĺžil jeho mandát do 14. júla 2017.
            
         
               (4)
            
            
               Vysoká predstaviteľka Únie pre zahraničné veci a bezpečnostnú politiku navrhla 15. septembra 2017 vymenovať pána Philippa RIA za vedúceho misie EUCAP Sahel Mali od 1. októbra 2017 do 14. januára 2018,
            
         PRIJAL TOTO ROZHODNUTIE:
   Článok 1
   Pán Philippe RIO sa týmto vymenúva za vedúceho misie Európskej únie v rámci SBOP v Mali (EUCAP Sahel Mali) od 1. októbra 2017 do 14. januára 2018.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 18. septembra 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 113, 16.4.2014, s. 21.
   
      (2)  Rozhodnutie Politického a bezpečnostného výboru 2014/310/SZBP z 26. mája 2014 o vymenovaní vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2014) (Ú. v. EÚ L 164, 3.6.2014, s. 43).
   
      (3)  Rozhodnutie Politického a bezpečnostného výboru (SZBP) 2016/2381 zo 14. decembra 2016, ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2016) (Ú. v. EÚ L 352, 23.12.2016, s. 59).